Mitjançant aquesta reestructuració es crea la Direcció de Serveis, figura prevista en la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya.
La creació d'aquesta Direcció queda plenament justificada ateses les noves exigències de l'economia i la introducció de noves plataformes i eines de comunicació a tots els nivells de la societat, que configuren un escenari més exigent pel que fa a les relacions entre administracions públiques i ciutadans.
En aquest context, la Direcció de Serveis ha de desenvolupar les tasques corresponents i dirigir una estructura orientada als nous reptes i, d'altra banda, també correspon a aquest òrgan la direcció i la coordinació de les tasques de gestió econòmica i administrativa que, dia a dia, es veuen incrementades per raó de les diverses i àmplies competències assignades a aquest Departament, que fa aconsellable que, en les polítiques de rellevant incidència organitzativa i assistencial, s'estableixin criteris que facilitin la coordinació d'actuacions.
Per tal d'assolir aquests objectius i establir una estructura adequada a les finalitats esmentades, cal modificar el Decret 327/1997, de 9 de desembre, de desplegament de l'estructura del Departament d'Indústria, Comerç i Turisme.
De conformitat amb el que s'ha exposat, atès el que estableix la Llei 13/1989, de 14 de desembre, d'organització, procediment i règim jurídic de l'Administració de la Generalitat de Catalunya, a proposta del conseller d'Indústria, Comerç i Turisme i d'acord amb el Govern,
Correspon al secretari general l'exercici de les funcions a què fa referència l'article 13 de la Llei 13/1989, de 14 de desembre, i les que li siguin encomanades per ordre o delegació del titular del Departament.
La Secretaria General queda estructurada en les unitats següents:
Les tres delegacions territorials de Girona, Lleida i Tarragona.
Les delegacions territorials de Girona, Lleida i Tarragona
2.1 Les delegacions territorials d'Indústria, Comerç i Turisme de Girona, Lleida i Tarragona depenen orgànicament de la Secretaria General i, en relació amb l'exercici de les seves funcions, de la direcció general corresponent.
2.2 Al capdavant de cada delegació territorial hi ha un delegat territorial, assimilable orgànicament a subdirector general.
Els càrrecs de delegat territorial del Departament són proveïts entre funcionaris de carrera mitjançant convocatòria pública i pel sistema de lliure designació.
2.3 Els delegats territorials tenen com a funcions exercir la representació del Departament davant totes les autoritats i organismes del seu àmbit territorial; dirigir i impulsar, coordinar i supervisar el funcionament de les delegacions territorials; adoptar les mesures necessàries per tal d'assegurar el compliment, dins l'àmbit territorial, de les directrius, el programa o les normes establertes pel Departament; acordar les incoacions de procediment que, d'ofici, correspongui a la delegació; resoldre tots els procediments propis de la competència de la delegació o proposar-ne la resolució quan sigui atribuïda als òrgans centrals del Departament; dins de la seva competència, actuar com a òrgan de comunicació amb les administracions públiques; exercir com a cap de personal de les delegacions respectives, donar possessió i cessament als funcionaris i adscriure'ls als diferents llocs de treball quan la provisió no correspongui a una autoritat superior o no hagi estat feta per una autoritat superior; impulsar sancions disciplinàries que siguin de la seva competència i, si escau, iniciar o proposar la iniciació d'expedients disciplinaris; assignar temporalment als funcionaris feines compartides de diferents seccions, en el cas que hi hagi vacants o per necessitats del servei.
Formen part de la Delegació, depenent orgànicament del delegat territorial i funcionalment de la unitat competent de la direcció general respectiva, les següents seccions:
a) La Secció d'Establiments Industrials, que té com a funcions el seguiment, la revisió i el control de les modificacions en les dades del Registre industrial, així com la inspecció d'instal·lacions, ampliacions i trasllats d'indústries, la comprovació de patents i el seguiment de projectes de subvenció que se li encomanin.
També li correspon la proposta i l'elaboració de noves disposicions reguladores de les funcions esmentades.
b) La Secció de Seguretat, que té com a funcions el coneixement, l'estudi, la gestió, la resolució, si escau, i la inspecció dels expedients relatius a les reglamentacions de seguretat referides a les instal·lacions industrials i el control tècnic i administratiu de les actuacions de les entitats d'inspecció i control reglamentari que li siguin encomanades.
Tanmateix, té cura de l'estudi i el control de risc i de l'impacte ambiental de les instal·lacions industrials.
c) La Secció d'Automòbils i Metrologia, que té com a funcions el coneixement, l'estudi, la gestió, la resolució, si escau, i la inspecció dels expedients relatius a la legislació de la seguretat de vehicles automòbils i als tallers de reparació d'automòbils, i també el control tècnic i administratiu de les actuacions de les entitats concessionàries del Servei d'Inspecció Tècnica de vehicles automòbils que li siguin encomanades.
El coneixement, l'estudi i, si escau, la proposta de resolució i la inspecció dels expedients relatius a la metrologia.
El coneixement, l'estudi i, si escau, la proposta de resolució i la inspecció dels expedients relatius a la certificació de màquines, aparells i mecanismes industrials.
d) La Secció de Consum, que té com a funcions la informació, la investigació, la incoació i la proposta de resolució, si escau, d'expedients en les matèries de disciplina del mercat i defensa dels consumidors i usuaris, i el control i el seguiment de la inspecció i del procediment sancionador en aquestes matèries, d'acord amb la programació i les directrius de la Direcció General de Consum i Seguretat Industrial.
L'atenció al consumidor i la tramitació de reclamacions i denúncies, així com tramitar les sol·licituds d'arbitratge que es presentin en l'àmbit territorial de la Delegació.
e) La Secció d'Energia, que té com a funcions el coneixement, l'estudi, la gestió, la resolució, si escau, dels expedients d'autorització, declaració d'utilitat pública, expropiació, pòlisses d'abonament, drets de connexió de servei i fraus, i també la inspecció i la comprovació del compliment de les legislacions de seguretat de les instal·lacions de producció, transport, distribució i consum d'energia, així com els expedients de protecció radiològica.
També li correspon el control i l'administració de les actuacions de les entitats d'inspecció i control reglamentari que li siguin encomanades.
f) La Secció de Mines, que té com a funcions el coneixement, l'estudi i, si escau, la resolució dels expedients relatius al règim miner, aigües subterrànies i utilització d'explosius, i també la inspecció de les instal·lacions i del compliment de la legislació de seguretat, dins l'àmbit territorial respectiu.
g) La Secció de Comerç, que té com a funcions la tramitació d'expedients en matèria d'ordenació del comerç i equipaments comercials i la resolució, si escau, d'acord amb la programació i les directrius de la Direcció General de Comerç, així com, si s'escau, l'execució dels programes de formació professional i assistència tècnica per a la promoció del comerç i dels serveis i també el control i el seguiment de la inspecció i el procediment sancionador en matèria de comerç.
h) La Secció de Turisme, que té com a funcions la tramitació dels expedients en matèria d'obertures i tancaments i incidències en empreses i serveis turístics; la informació, la investigació, la incoació d'expedients i la proposta de resolució, si escau, d'expedients relatius a empreses, establiments i serveis turístics; el control i el seguiment de la inspecció i del procediment sancionador en matèria de turisme; el registre d'empreses i activitats turístiques; la tramitació d'expedients relatius a programes de millora de l'oferta turística i la seva execució; fomentar, promocionar i informar en tot el referent a les activitats turístiques; la tramitació de denúncies i reclamacions referides a l'àmbit turístic; la coordinació i la supervisió del funcionament de les oficines de Turisme del Departament en l'àmbit territorial de la Delegació.
i) La Secció de Coordinació Administrativa, que té com a funcions la recepció i el registre de documents, la informació, i els assumptes relacionats amb la gestió econòmica del pressupost, la intendència, la contractació administrativa i emetre informe sobre les actuacions competència del Departament que li siguin sotmeses pel delegat territorial, quan sigui preceptiu d'acord amb les disposicions vigents, sota la coordinació jurídica de l'Assessoria Jurídica.
4.1 La Direcció de Serveis té com a funcions la direcció i la coordinació dels serveis que integren aquest òrgan, el desenvolupament dins del Departament de les polítiques de modernització impulsades pel Govern en els àmbits de gestió econòmica, patrimoni i de recursos humans; la simplificació administrativa i la millora continuada de l'atenció al ciutadà en l'àmbit reglamentari, ja sigui en l'atenció presencial o mitjançant eines telemàtiques, i la coordinació amb les unitats administratives de dins i fora del Departament en les matèries de la seva competència.
També té com a funcions l'estudi, l'informe i l'elaboració de propostes en relació amb els programes i els objectius del Departament, amb la mesura, la valoració i, si s'escau, la correcció d'activitats conforme als criteris i els objectius fixats, amb els procediments administratius, amb la informació i les polítiques de telecomunicació i la normalització lingüística en els àmbits de competència del Departament.
Li corresponen també les funcions de suport directe al secretari general i al conseller en les matèries competència del Departament, així com qualsevol altra funció que li sigui encomanada pel secretari general.
4.2 Formen part d'aquesta Direcció les unitats següents:
El Servei de Sistemes d'Informació.
El Servei de Seguretat i Gestió del Patrimoni Immoble.
L'Oficina de Gestió Unificada per a activitats empresarials.
5.1 El Servei de Sistemes d'Informació té com a funcions l'elaboració de propostes, la impulsió de mesures, la programació, la coordinació i l'assistència tècnica en relació amb l'aplicació al Departament de les noves tecnologies informàtiques i de comunicacions, i garantir la seva posada al dia.
També li corresponen les funcions d'anàlisi i formulació de propostes de simplificació i racionalització dels mètodes i els procediments administratius que conformen el sistema d'informació departamental, així com l'avaluació continuada dels resultats pel que fa a eficàcia i qualitat de servei, com també qualsevol altra funció que li sigui encomanda pel director de Serveis.
5.2 Formen part d'aquest Servei les seccions següents:
a) La Secció de Gestió de Sistemes, que té com a funcions la formulació de propostes en relació amb la infraestructura informàtica i de telecomunicacions del Departament i l'actualització i la posada al dia, garantint el funcionament i la seguretat dels sistemes informàtics.
b) La Secció d'Organització i Informació, que té com a funcions la detecció de necessitats, la formulació de propostes i la coordinació per al disseny i la implantació del sistema d'informació departamental, així com difondre i impulsar millores en la informació de les activitats del Departament.
c) La Secció de Simplificació i Racionalització de Procediments, que te com a funcions l'anàlisi dels tràmits administratius associats als serveis que el Departament presta als ciutadans en l'àmbit de les seves competències, i fer propostes de millora que n'augmentin l'eficàcia i la celeritat i en redueixin els costos.
6.1 El Servei de Gestió Econòmica té com a funcions l'elaboració de l'avantprojecte del pressupost del Departament, la gestió i el control de l'execució anual del pressupost i el control de la tramitació de les modificacions, la coordinació de la tramitació dels expedients comptables i el control de la seva subjecció al règim de comptabilitat de la despesa pública, la coordinació dels expedients de contractació d'obres, subministrament i béns i serveis del Departament, el control de l'habilitació del Departament, la tramitació i la supervisió dels expedients d'ajuts gestionats per les diferents unitats del Departament, la gestió econòmica dels expedients relacionats amb el patrimoni de béns immobles del Departament, la generació d'indicadors de costos dels diferents serveis del Departament, així com qualsevol altra funció que li sigui encomanada pel director de Serveis.
6.2 Formen part d'aquest Servei les seccions següents:
a) La Secció de Contractació i Patrimoni, que té com a funcions la tramitació i el seguiment dels expedients de contractació d'obres, subministrament i béns i serveis del Departament; l'elaboració d'estudis i informes, així com donar suport tècnic en matèria de contractació i subministrament; l'elaboració i la tramitació dels expedients relatius a l'adquisició o l'arrendament dels edificis i locals per a la instal·lació dels serveis del Departament; la preparació de propostes de resolució, rescissió i modificació dels contractes i de les responsabilitats que se'n derivin; el suport i l'assessorament a les unitats del Departament en qüestions relatives a contractació; l'estudi i la redacció dels documents contractuals i la seva adequació a les modificacions de la normativa aplicable.
b) La Secció de Pressupostos i Comptabilitat, que té com a funcions l'estudi, la redacció i la tramitació de l'avantprojecte de pressupost i el seguiment de la seva execució; la tramitació dels expedients de transferències, incorporacions i ampliacions de crèdit, així com el suport tècnic a les tasques d'elaboració de documents comptables i d'habilitació.
7.1 El Servei de Personal té com a funcions coordinar i impulsar els temes relacionats amb el personal del Departament i la gestió dels recursos humans: selecció, nòmines, incidències i situacions administratives dels funcionaris i règims de previsió social; fer les propostes de valoració dels llocs de treball, així com l'elaboració i la modificació de la relació de llocs de treball; coordinar els processos de provisió de llocs de treball, la definició de les necessitats i els perfils; el seguiment de la negociació laboral en què participi el Departament i l'aplicació dels convenis subscrits; promoure i planificar la formació continuada del personal del Departament, assessorant i coordinant les necessitats formatives del personal de les diferents unitats i la realització dels cursos; impulsar eines de comunicació interna basades en Intranet; elaborar estudis i fer propostes relatives a la prevenció de riscos de manera coordinada amb el Servei de Seguretat; fer l'estudi i la proposta d'avantprojecte de pressupost del capítol 1, el control pressupostari de les despeses d'aquest capítol i qualsevol altra funció que li sigui encomanada pel Director de Serveis.
7.2 Forma part d'aquest Servei la Secció d'Administració i Planificació de Personal, que té com a funcions gestionar totes les incidències que afectin el personal del Departament, tant de tipus administratiu com del seu règim econòmic; gestionar la informació continguda en els sistemes informàtics sobre el personal del Departament (GIP-SIP i Intranet); fer el seguiment del capítol 1 del pressupost; gestionar els assumptes relatius als règims de previsió social del personal; gestionar la nòmina; supervisar l'elaboració de la proposta de pla de formació i controlar-ne el compliment; gestionar els processos de provisió i selecció de llocs de treball i qualsevol altra funció que li sigui encomanada pel cap del Servei.
8.1 El Servei de Secretaria Administrativa té com a funcions proposar les instruccions relatives al règim interior del Departament i fer-ne el seguiment; coordinar i controlar l'adquisició i l'inventari dels béns mobles; controlar l'adquisició de material no inventariable i la seva distribució; organitzar l'arxiu central del Departament; supervisar l'adquisició i la catalogació de material documental i bibliogràfic; coordinar el funcionament del Registre del Departament; controlar l'edició i el registre legal de les publicacions i dels mitjans audiovisuals del Departament i la seva distribució; coordinar l'aplicació en el Departament del sistema de gestió de la documentació administrativa; l'ordenació dels serveis de recepció i atenció als ciutadans, majordomia i telefonia; el control de la distribució de la correspondència tant interna com externa; el control dels serveis prestats per empreses externes en règim de contracte o concessió que afectin serveis generals del Departament (menjador, neteja), així com qualsevol altra funció que li sigui encomanada pel director de Serveis.
8.2 Forma part d'aquest Servei la Secció de Documentació i Registre, que té com a funcions el control de l'adquisició i catalogació de material documental i bibliogràfic; el control i el suport tècnic al funcionament del Registre del Departament; el control de l'edició i el registre legal de les publicacions i dels mitjans audiovisuals del Departament i la seva distribució, així com qualsevol altra funció que li sigui encomanada pel cap del Servei.
El Servei de Seguretat i Gestió del Patrimoni Immoble té com a funcions donar suport tècnic en els expedients relatius a la gestió del patrimoni immobiliari del Departament, i mantenir actualitzada la informació tant documental com gràfica referida als immobles; elaborar propostes d'optimització en la utilització d'edificis i instal·lacions de què disposa el Departament; supervisar i dirigir les modificacions i millores dels edificis ocupats pel Departament; garantir i controlar la seguretat i el manteniment dels edificis del Departament; elaborar informes i propostes relatius a la prevenció de riscos laborals, pel que fa a les instal·lacions i les infraestructures, així com qualsevol altra funció que li sigui encomanada pel director de Serveis.
10.1 L'Oficina de Gestió Unificada per a activitats empresarials, amb rang orgànic de subdirecció general, es continua regulant pel Decret 191/1990, de 30 de juliol, que la va crear; pel Decret 156/1991, de 17 de juny, pel qual es regula el procediment administratiu per a la instal·lació, l'ampliació i el trasllat d'indústries amb intervenció de les oficines de gestió unificada per a establiments industrials, i pel Decret 8/1992, de 20 de gener, de creació de les oficines de gestió unificada per a establiments industrials a les circumscripcions de Girona, Lleida i Tarragona, del qual es modifica l'article 2.2 i queda redactat de la manera següent:
"Les noves oficines de gestió unificada per a activitats empresarials, amb rang orgànic de secció, s'adscriuen a la Secretaria General del Departament d'Indústria, Comerç i Turisme, sota la dependència orgànica dels delegats territorials de la Delegació on està ubicada l'oficina i sota la dependència funcional del gerent de l'Oficina de Gestió Unificada per a activitats empresarials."
10.2 L'Oficina de Gestió Unificada per a activitats empresarials, sens perjudici del punt 10.1, té com a funcions la recepció, inici i gestió dels expedients de sol·licituds fetes a instància de part i el registre general d'expedients i documents entrats; la gestió, la liquidació i la recaptació de les taxes vigents i la recaptació de les sancions.
També li correspon la iniciació de la via de constrenyiment i la tramitació d'expedients de devolució d'ingressos indeguts; la gestió de l'edició, coordinació i distribució dels impresos normalitzats del Departament i la seva venda.
10.3 L'Oficina de Gestió Unificada per a activitats empresarials de Barcelona, amb les funcions que preveu l'apartat anterior, dins l'àmbit territorial de Barcelona, té rang orgànic de secció i depèn, tant orgànicament com funcionalment, de l'Oficina de Gestió Unificada per a activitats empresarials.
11.1 L'Assessoria Jurídica es configura d'acord amb el que estableix l'article 14 del Decret 257/1997, de 30 de setembre, pel qual s'aprova el Reglament dels serveis jurídics de la Generalitat de Catalunya, que desplega la Llei 7/1996, de 5 de juliol, d'organització dels serveis jurídics de l'Administració de la Generalitat.
11.2 Els advocats de la Generalitat destinats a aquesta Assessoria, de conformitat amb el que estableixen l'article 2, apartats 3 i 4 de la Llei esmentada, i l'article 2, apartats 1, 2 i 3 del dit Reglament, integren el Gabinet Jurídic i estan sotmesos en la seva actuació a la direcció i la coordinació jurídiques del director d'aquest Gabinet i depenen, pel que fa al règim de prestació dels seus serveis, del secretari general del Departament.
Així mateix, aquests advocats exerceixen les funcions que preveuen l'article 4 de la Llei 7/1996 i l'article 19 del Decret 257/1997, esmentats.
11.3 Les funcions que els articles 29, 33, 42, 47 i 62 del Decret 327/1997, de 9 de desembre, atribueixen a les respectives seccions i servei s'exerceixen sota la coordinació de l'Assessoria Jurídica del Departament, la qual assessora en dret en els termes previstos en les disposicions esmentades en l'apartat anterior.
El Gabinet Tècnic, assimilable orgànicament a subdirecció general, té com a funcions la planificació, la coordinació, el control i la supervisió de les tasques relatives a l'elaboració d'estudis i propostes sobre l'estructura i la conjuntura dels sectors econòmics objecte de les polítiques del Departament, el seguiment de les polítiques i actuacions que s'hi realitzen i la generació i el càlcul d'indicadors que permetin a les unitats del Departament una millor planificació de la seva activitat, l'elaboració d'informació estadística i l'anàlisi de coherència i explotació de les bases de dades departamentals.
Li corresponen també l'estudi i el seguiment dels temes puntuals que li siguin encomanats.
—1 El director de Serveis s'integra en el Consell Assessor de Direcció que preveu l'article 1.2 del Decret 327/1997, de 9 de desembre.
—2 L'Oficina de Gestió Unificada per a establiments industrials creada pel Decret 191/1990, de 30 de juliol, passa a denominar-se Oficina de Gestió Unificada per a activitats empresarials.
—3 Les oficines de gestió unificada per a establiments industrials en les circumscripcions de Barcelona, Girona, Lleida i Tarragona passen a denominar-se oficines de gestió unificada per a activitats empresarials.
—4 La Secció d'Informació i Documentació passa a denominar-se Secció de Documentació i Registre.
—5 La Secció d'Organització i Informàtica passa a denominar-se Secció d'Organització i Informació.
—6 Els nomenaments per als llocs de comandament restants previstos en el capítol 3 del Decret 327/1997 s'adapten als llocs regulats, amb el mateix rang orgànic, en aquest Decret amb la mateixa denominació.
—7 Se suprimeixen la subdirecció general de Gestió Econòmica i Administrativa, la subdirecció general Tècnica i la secció de Règim Interior.
—8 La direcció de serveis assumeix les facultats que tenia delegades la subdirecció general de Gestió Econòmica i Administrativa i la subdirecció general Tècnica, sense perjudici de la posterior modificació d'aquestes facultats mitjançant les Resolucions corresponents
Els funcionaris i el personal que resultin afectats per les modificacions orgàniques d'aquesta norma continuaran percebent la totalitat de les seves retribucions amb càrrec als crèdits a què s'imputaven fins que s'adoptin les disposicions pressupostàries corresponents.
Es deroga el capítol 3 del Decret 327/1997, de 9 de desembre, de desplegament de l'estructura del Departament d'Indústria, Comerç i Turisme.
—1 Es faculta el conseller d'Indústria, Comerç i Turisme per dictar les disposicions necessàries per al desplegament d'aquest Decret, i el conseller d'Economia, Finances i Planificació per fer les modificacions pressupostàries necessàries per donar compliment a aquest Decret.
—2 Aquest Decret entrarà en vigor l'endemà de la seva publicació al DOGC.
Barcelona, 31 de juliol de 2000